CELEX: 32009R0068
Language: sk
Date: 2009-01-23 00:00:00
Title: Nariadenie Komisie (ES) č. 68/2009 z  23. januára 2009 , ktorým sa deviatykrát prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave (Text s významom pre EHP)

24.1.2009   
            
            
               SK
            
            
               Úradný vestník Európskej únie
            
            
               L 21/3
            
         
      NARIADENIE KOMISIE (ES) č. 68/2009
   z 23. januára 2009,
   ktorým sa deviatykrát prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave (1), najmä na jeho článok 17 (1),
   keďže:
   
               (1)
            
            
               V prílohe 1 B k nariadeniu Rady (EHS) č. 3821/85 sa stanovujú technické špecifikácie pre konštrukciu, testovanie, montáž a kontrolu záznamového zariadenia v cestnej doprave.
            
         
               (2)
            
            
               Vzhľadom na pozornosť venovanú celkovej bezpečnosti systému a jeho aplikácii vo vozidlách v rozsahu nariadenia (EHS) č. 3821/85 sa do jeho prílohy 1 B majú pridať určité technické špecifikácie s cieľom umožniť montáž záznamového zariadenia, ktoré spĺňa požiadavky tejto prílohy, do vozidiel typu M1 a N1.
            
         
               (3)
            
            
               Opatrenia prijaté v tomto nariadení sú v súlade so stanoviskom výboru vytvoreného podľa článku 18 nariadenia (EHS) č. 3821/85,
            
         PRIJALA TOTO NARIADENIE:
   Článok 1
   Príloha 1 B k nariadeniu (EHS) č. 3821/85 sa mení a dopĺňa takto:
   
               1.
            
            
               V kapitole I sa vkladá toto vymedzenie pojmu:
               
                           „rr)
                        
                        
                           ‚Adaptér‘ znamená: časť záznamového zariadenia, ktorá poskytuje signál neustále predstavujúci rýchlosť vozidla a/alebo prejdenú vzdialenosť a ktorá sa
                           
                                       —
                                    
                                    
                                       montuje a používa iba vo vozidlách typu M1 a N1 (ako sa uvádza v prílohe II k smernici Rady 70/156/EHS) prvýkrát uvádzaných do prevádzky v období od 1. mája 2006 do 31. decembra 2013,
                                    
                                 
                                       —
                                    
                                    
                                       montuje v prípade, ak nie je mechanicky možné namontovať iný typ existujúceho snímača pohybu, ktorý spĺňa požiadavky ustanovení tejto prílohy a jej dodatkov 1 až 11,
                                    
                                 
                                       —
                                    
                                    
                                       inštaluje medzi jednotku vozidla a miesto, kde sa impulzy rýchlosti a vzdialenosti vytvárajú pomocou integrovaných snímačov alebo iných rozhraní.
                                    
                                 
                     
                  Z hľadiska jednotky vozidla sa adaptér správa rovnako, ako keby bol k jednotke vozidla pripojený snímač pohybu, ktorý spĺňa požiadavky ustanovení tejto prílohy a jej dodatkov 1 až 11.
               
               
                  Používanie tohto adaptéra v uvedených vozidlách musí byť podmienené montážou a správnym používaním jednotky vozidla, ktorá spĺňa všetky požiadavky tejto prílohy.
               
               
                  V prípade týchto vozidiel tvoria súčasť záznamového zariadenia káble, adaptér a jednotka vozidla.“
            
         
               2.
            
            
               V kapitole V časti 2 sa požiadavka 250 nahrádza takto:
               
                           „250.
                        
                        
                           Na montážnom štítku musia byť aspoň tieto údaje:
                           
                                       —
                                    
                                    
                                       meno, adresa alebo obchodný názov schváleného montéra alebo dielne,
                                    
                                 
                                       —
                                    
                                    
                                       charakteristický koeficient vozidla vo forme ‚w = … imp/km‘,
                                    
                                 
                                       —
                                    
                                    
                                       konštanta záznamového zariadenia vo forme ‚k = … imp/km‘,
                                    
                                 
                                       —
                                    
                                    
                                       účinný obvod pneumatík kolies vo forme ‚l = … mm‘,
                                    
                                 
                                       —
                                    
                                    
                                       rozmer pneumatík,
                                    
                                 
                                       —
                                    
                                    
                                       dátum, kedy bol určený charakteristický koeficient vozidla a nameraný skutočný obvod pneumatík kolies,
                                    
                                 
                                       —
                                    
                                    
                                       identifikačné číslo vozidla,
                                    
                                 
                                       —
                                    
                                    
                                       časť vozidla, v ktorej je prípadne namontovaný adaptér,
                                    
                                 
                                       —
                                    
                                    
                                       časť vozidla, v ktorej je namontovaný snímač pohybu, ak nie je pripojený k prevodovke alebo ak sa nepoužíva adaptér,
                                    
                                 
                                       —
                                    
                                    
                                       farba kábla medzi adaptérom a časťou vozidla, v ktorej sa vytvárajú prichádzajúce impulzy,
                                    
                                 
                                       —
                                    
                                    
                                       sériové číslo vstavaného snímača pohybu adaptéra.“
                                    
                                 
                     
         
               3.
            
            
               V kapitole V časti 2 sa pridáva táto požiadavka:
               
                           „—
                        
                        
                           250 a.
                        
                     
                           —
                        
                        
                           Počas montáže sa na vozidlá s adaptérmi alebo vozidlá, v ktorých nie je snímač pohybu pripojený k prevodovke, pripevní inštalačný montážny štítok. V prípade ostatných vozidiel sa montážne štítky s novými informáciami pripevnia počas kontroly po montáži.“
                        
                     
         
               4.
            
            
               Za dodatok 11 sa pridáva dodatok 12, ako sa uvádza v prílohe k tomuto nariadeniu.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Bude sa uplatňovať šesť mesiacov po dátume uverejnenia.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. januára 2009
      
         
            Za Komisiu
         
         Antonio TAJANI
         
         
            podpredseda
         
      
   
   
      (1)  Ú. v. ES L 370, 31.12.1985, s. 8.
   
      PRÍLOHA
      
         Dodatok 12
         ADAPTÉR PRE VOZIDLÁ KATEGÓRIÍ M1 A N1
         OBSAH
         
                     1.
                  
                  Skratky a referenčné dokumenty
               
                     1.1.
                  
                  Použité skratky
               
                     1.2.
                  
                  Referenčné normy
               
                     2.
                  
                  Všeobecné charakteristicky a funkcie adaptéra
               
                     2.1.
                  
                  Všeobecný popis adaptéra
               
                     2.2.
                  
                  Funkcie
               
                     2.3.
                  
                  Bezpečnosť
               
                     3.
                  
                  Požiadavky na záznamové zariadenie po namontovaní adaptéra
               
                     4.
                  
                  Konštrukčné a funkčné požiadavky na adaptér
               
                     4.1.
                  
                  Prepojenie a úprava prichádzajúcich impulzov rýchlosti
               
                     4.2.
                  
                  Privádzanie prichádzajúcich impulzov do vstavaného snímača pohybu
               
                     4.3.
                  
                  Vstavaný snímač pohybu
               
                     4.4.
                  
                  Bezpečnostné požiadavky
               
                     4.5.
                  
                  Výkonnostné charakteristiky
               
                     4.6.
                  
                  Materiály
               
                     4.7.
                  
                  Značky
               
                     5.
                  
                  Montáž záznamového zariadenia po použití adaptéra
               
                     5.1.
                  
                  Montáž
               
                     5.2.
                  
                  Zaplombovanie
               
                     6.
                  
                  Skúšky, kontroly a opravy
               
                     6.1.
                  
                  Pravidelné kontroly
               
                     7.
                  
                  Typové schválenie záznamového zariadenia po použití adaptéra
               
                     7.1.
                  
                  Všeobecne
               
                     7.2.
                  
                  Funkčné osvedčenie
               1.   SKRATKY A REFERENČNÉ DOKUMENTY
         1.1.   Použité skratky
         
                     TBD
                  
                  
                     určí sa neskôr
                  
               
                     VU
                  
                  
                     jednotka vozidla
                  
               1.2.   Referenčné normy
         
            ISO 16844-3 Road vehicles – Tachograph systems – Part 3: Motion sensor interface [Cestné vozidlá – Tachografové systémy – Časť 3: Rozhranie snímača pohybu]
         
         2.   VŠEOBECNÉ CHARAKTERISTICKY A FUNKCIE ADAPTÉRA
         2.1.   Všeobecný popis adaptéra
         
                     ADA_001
                  
                  
                     Adaptér musí pripojenej jednotke vozidla poskytnúť zabezpečené údaje o pohybe, ktoré neustále predstavujú rýchlosť vozidla a prejdenú vzdialenosť.
                     Adaptér je určený len pre vozidlá, ktoré musia byť vybavené záznamovým zariadením podľa požiadaviek tohto nariadenia.
                     Montuje a používa sa iba v prípade typov vozidiel definovaných v písmene rr), ak nie je mechanicky možné namontovať iný typ existujúceho snímača pohybu, ktorý spĺňa požiadavky ustanovení tejto prílohy a jej dodatkov 1 až 11.
                     Adaptér sa podľa požiadaviek dodatku 10 k tejto prílohe (časť 3.1) nesmie mechanicky prepojiť s pohyblivou časťou vozidla. Pripojí sa k impulzom rýchlosti a vzdialenosti, ktoré sú vytvárané integrovanými snímačmi alebo inými rozhraniami.
                  
               
                     ADA_002
                  
                  
                     Typovo schválený snímač pohybu (podľa ustanovení tejto prílohy, kapitoly VIII – Typové schválenie záznamového zariadenia a tachografových kariet) sa pripevní k puzdru adaptéra, ktoré obsahuje aj zariadenie na konverziu impulzov privádzajúce prichádzajúce impulzy do vstavaného snímača pohybu. Vstavaný snímač pohybu musí byť pripojený k jednotke vozidla, aby rozhranie medzi jednotkou vozidla a adaptérom spĺňalo požiadavky ustanovené v norme ISO16844-3.
                  
               2.2.   Funkcie
         
                     ADA_003
                  
                  
                     Adaptér musí zabezpečovať tieto funkcie:
                     
                                 —
                              
                              
                                 prepojenie a úprava prichádzajúcich impulzov rýchlosti,
                              
                           
                                 —
                              
                              
                                 privádzanie prichádzajúcich impulzov do vstavaného snímača pohybu,
                              
                           
                                 —
                              
                              
                                 všetky funkcie vstavaného snímača pohybu poskytujúce zabezpečené údaje o pohybe jednotke vozidla.
                              
                           
               2.3.   Bezpečnosť
         
                     ADA_004
                  
                  
                     Adaptér nezíska osvedčenie o bezpečnosti podľa požiadavky na všeobecnú bezpečnosť snímača pohybu definovanej v dodatku 10 k tejto prílohe. Namiesto toho sa naň budú vzťahovať bezpečnostné požiadavky uvedené v časti 4.4 tohto dodatku.
                  
               3.   POŽIADAVKY NA ZÁZNAMOVÉ ZARIADENIE PO NAMONTOVANÍ ADAPTÉRA
         Požiadavky uvedené v tejto a ďalších kapitolách naznačujú, ako sa majú chápať požiadavky tejto prílohy pri používaní adaptéra. Súvisiace čísla požiadaviek sa uvádzajú v zátvorkách.
         
                     ADA_005
                  
                  
                     Záznamové zariadenie každého vozidla vybaveného adaptérom musí spĺňať všetky ustanovenia tejto prílohy, ak nie je v tomto dodatku uvedené inak.
                  
               
                     ADA_006
                  
                  
                     Po namontovaní adaptéra bude záznamové zariadenie obsahovať káble, adaptér (namiesto snímača pohybu) a jednotku vozidla (001).
                  
               
                     ADA_007
                  
                  
                     Zisťovanie udalostí alebo porúch fungovania záznamového zariadenia sa upravuje takto:
                     
                                 —
                              
                              
                                 Udalosť „prerušenie napájania“ spúšťa jednotka vozidla, ak nie je v režime kalibrácie, v prípade prerušenia napájania vstavaného snímača pohybu trvajúceho dlhšie ako 200 milisekúnd (066).
                              
                           
                                 —
                              
                              
                                 Každé prerušenie napájania adaptéra, ktoré trvá dlhšie ako 200 milisekúnd, vytvorí prerušenie napájania vstavaného snímača pohybu rovnakého trvania. Prahovú charakteristiku prerušovača adaptéra určí výrobca adaptéra.
                              
                           
                                 —
                              
                              
                                 Udalosť „chyba v údajoch o pohybe“ spúšťa jednotka vozidla v prípade prerušenia normálneho toku údajov medzi vstavaným snímačom pohybu a jednotkou vozidla a/alebo v prípade chyby v úplnosti alebo totožnosti údajov počas výmeny údajov medzi vstavaným snímačom pohybu a jednotkou vozidla (067).
                              
                           
                                 —
                              
                              
                                 Udalosť „pokus o narušenie bezpečnosti“ spúšťa jednotka vozidla v prípade každej ďalšej udalosti ovplyvňujúcej bezpečnosť vstavaného snímača pohybu, ak nie je v režime kalibrácie (068).
                              
                           
                                 —
                              
                              
                                 Poruchu „záznamového zariadenia“ spúšťa jednotka vozidla, ak nie je v režime kalibrácie, v prípade každého zlyhania vstavaného snímača pohybu (070).
                              
                           
               
                     ADA_008
                  
                  
                     Poruchy adaptéra zistené záznamovým zariadením súvisia so vstavaným snímačom pohybu (071).
                  
               
                     ADA_009
                  
                  
                     Funkcia kalibrácie jednotky vozidla umožní automaticky spárovať vstavaný snímač pohybu s jednotkou vozidla (154, 155).
                  
               
                     ADA_010
                  
                  
                     Pojmy „snímač pohybu“ alebo „snímač“ sa v bezpečnostnej požiadavke jednotky vozidla stanovenej v dodatku 10 k tejto prílohe vzťahujú na vstavaný snímač pohybu.
                  
               4.   KONŠTRUKČNÉ A FUNKČNÉ POŽIADAVKY NA ADAPTÉR
         4.1.   Prepojenie a úprava prichádzajúcich impulzov rýchlosti
         
                     ADA_011
                  
                  
                     Rozhranie vstupu adaptéra musí prijímať frekvenčné impulzy predstavujúce rýchlosť vozidla a prejdenú vzdialenosť. Elektrické charakteristiky prichádzajúcich impulzov: Určí neskôr výrobca. Úpravy dostupné len výrobcovi adaptéra a schválenej dielni vykonávajúcej montáž adaptéra musia v prípade potreby umožňovať správne prepojenie vstupu adaptéra s vozidlom.
                  
               
                     ADA_012
                  
                  
                     Rozhranie vstupu adaptéra musí v prípade potreby umožniť násobenie alebo delenie frekvenčných impulzov prichádzajúcich impulzov rýchlosti pevným faktorom s cieľom upraviť signál na hodnotu v rozsahu faktora k definovanú v tejto prílohe (4 000 až 25 000 impulzov/km). Pevný faktor môže naprogramovať iba výrobca adaptéra a schválená dielňa vykonávajúca montáž adaptéra.
                  
               4.2.   Privádzanie prichádzajúcich impulzov do vstavaného snímača pohybu
         
                     ADA_013
                  
                  
                     Prichádzajúce impulzy, ktoré sa môžu upraviť podľa uvedených ustanovení, sa privádzajú do vstavaného snímača pohybu tak, aby snímač pohybu zistil každý prichádzajúci impulz.
                  
               4.3.   Vstavaný snímač pohybu
         
                     ADA_014
                  
                  
                     Vstavaný snímač pohybu stimulujú privádzané impulzy, a tak môže vytvárať údaje o pohybe presne zodpovedajúce pohybu vozidla, ako keby bol mechanicky prepojený s pohyblivou časťou vozidla.
                  
               
                     ADA_015
                  
                  
                     Identifikačné údaje vstavaného snímača pohybu použije jednotka vozidla na určenie adaptéra (077).
                  
               
                     ADA_016
                  
                  
                     Údaje o montáži uložené vo vstavanom snímači pohybu sa považujú za údaje predstavujúce údaje o montáži adaptéra (099).
                  
               4.4.   Bezpečnostné požiadavky
         
                     ADA_017
                  
                  
                     Puzdro adaptéra je navrhnuté tak, aby sa nedalo otvoriť. Zaplombuje sa, aby sa dali ľahko zistiť pokusy o fyzické poškodenie (napr. vizuálnou kontrolou, pozri ADA_035).
                  
               
                     ADA_018
                  
                  
                     Vstavaný snímač pohybu nie je možné z adaptéra odstrániť bez porušenia plomby puzdra adaptéra alebo rozlomenia plomby medzi snímačom a puzdrom adaptéra (pozri ADA_035).
                  
               
                     ADA_019
                  
                  
                     Adaptér musí zabezpečiť, aby sa údaje o pohybe mohli spracúvať a odvodzovať len zo vstupu adaptéra.
                  
               4.5.   Výkonnostné charakteristiky
         
                     ADA_020
                  
                  
                     Adaptér musí byť plne funkčný v teplotnom rozsahu (určí neskôr výrobca v závislosti od montážnej polohy) (159).
                  
               
                     ADA_021
                  
                  
                     Adaptér musí byť plne prevádzkyschopný v rozsahu vlhkosti od 10 % do 90 % (160).
                  
               
                     ADA_022
                  
                  
                     Adaptér musí byť chránený proti prepätiu, zmene polarity jeho napájania a skratom (161).
                  
               
                     ADA_023
                  
                  
                     Adaptér musí zodpovedať požiadavkám smernice Komisie 2006/28/ES (1), ktorou sa technickému pokroku prispôsobuje smernica Rady 72/245/EHS týkajúca sa elektromagnetickej kompatibility, a musí byť chránený proti elektrostatickým výbojom a kolísaniu napätia (162).
                  
               4.6.   Materiály
         
                     ADA_024
                  
                  
                     Adaptér musí spĺňať stupeň ochrany (určí neskôr výrobca v závislosti od montážnej polohy) (164, 165).
                  
               
                     ADA_025
                  
                  
                     Puzdro adaptéra je žltej farby.
                  
               4.7.   Značky
         
                     ADA_026
                  
                  
                     Na adaptér sa pripevní popisný štítok s týmito údajmi (169):
                     
                                 —
                              
                              
                                 meno a adresa výrobcu adaptéra,
                              
                           
                                 —
                              
                              
                                 číslo časti zariadenia a rok výroby adaptéra,
                              
                           
                                 —
                              
                              
                                 schvaľovacia značka typu adaptéra alebo typu záznamového zariadenia vrátane adaptéra,
                              
                           
                                 —
                              
                              
                                 dátum montáže adaptéra,
                              
                           
                                 —
                              
                              
                                 identifikačné číslo vozidla, na ktoré bol adaptér namontovaný.
                              
                           
               
                     ADA_027
                  
                  
                     Popisný štítok musí obsahovať aj tieto údaje (ak sa nedajú prečítať priamo z vonkajšej strany vstavaného snímača pohybu):
                     
                                 —
                              
                              
                                 názov výrobcu vstavaného snímača pohybu,
                              
                           
                                 —
                              
                              
                                 číslo časti zariadenia a rok výroby vstavaného snímača pohybu,
                              
                           
                                 —
                              
                              
                                 schvaľovacia značka vstavaného snímača pohybu.
                              
                           
               5.   MONTÁŽ ZÁZNAMOVÉHO ZARIADENIA PO POUŽITÍ ADAPTÉRA
         5.1.   Montáž
         
                     ADA_028
                  
                  
                     Adaptéry, ktoré sa majú namontovať do vozidiel, sa dodávajú iba výrobcom vozidiel alebo dielňam schváleným príslušnými orgánmi členských štátov, ktoré majú povolenie montovať, aktivovať a kalibrovať digitálne tachografy.
                  
               
                     ADA_029
                  
                  
                     Schválené dielne, ktoré montujú adaptéry, upravia vstupné rozhranie a vyberú pomer delenia vstupného signálu (ak je to potrebné).
                  
               
                     ADA_030
                  
                  
                     Schválené dielne, ktoré montujú adaptéry, zaplombujú puzdro adaptéra.
                  
               
                     ADA_031
                  
                  
                     Adaptér sa pripevní čo najbližšie k časti vozidla, ktorá poskytuje prichádzajúce impulzy.
                  
               
                     ADA_032
                  
                  
                     Káble, ktorými sa dodáva napájanie adaptéra, musia byť červené (kladné napájanie) a čierne (uzemnenie).
                  
               5.2.   Zaplombovanie
         
                     ADA_033
                  
                  
                     Uplatňujú sa tieto požiadavky na zaplombovanie:
                     
                                 —
                              
                              
                                 puzdro adaptéra musí byť zaplombované (pozri ADA_017),
                              
                           
                                 —
                              
                              
                                 puzdro vstavaného snímača musí byť spojené plombou s puzdrom adaptéra, aby nebolo možné odstrániť vstavaný snímač bez narušenia plomby (plomb) puzdra adaptéra (pozri ADA_018),
                              
                           
                                 —
                              
                              
                                 puzdro adaptéra musí byť spojené plombou s vozidlom,
                              
                           
                                 —
                              
                              
                                 spojenie medzi adaptérom a zariadením, ktoré poskytuje svoje prichádzajúce impulzy, musí byť zaplombované na obidvoch koncoch (v rozumnom rozsahu).
                              
                           
               6.   SKÚŠKY, KONTROLY A OPRAVY
         6.1.   Pravidelné kontroly
         
                     ADA_034
                  
                  
                     Počas používania adaptéra musí každá pravidelná kontrola (pravidelná kontrola v zmysle dodržania požiadaviek 256 až 258 kapitoly VI prílohy 1B) záznamového zariadenia pozostávať z kontrol (257):
                     
                                 —
                              
                              
                                 umiestnenia označení typového schválenia na adaptéri,
                              
                           
                                 —
                              
                              
                                 nedotknutosti plomb na adaptéri a jeho spojoch,
                              
                           
                                 —
                              
                              
                                 vykonania montáže adaptéra podľa údajov na montážnom štítku,
                              
                           
                                 —
                              
                              
                                 vykonania montáže adaptéra podľa údajov výrobcu adaptéra a/alebo vozidla,
                              
                           
                                 —
                              
                              
                                 povolenia na namontovanie adaptéra v kontrolovanom vozidle.
                              
                           
               7.   TYPOVÉ SCHVÁLENIE ZÁZNAMOVÉHO ZARIADENIA PO POUŽITÍ ADAPTÉRA
         7.1.   Všeobecne
         
                     ADA_035
                  
                  
                     Záznamové zariadenie vrátane adaptéra bude podliehať vykonaniu skúšok typového schválenia (269).
                  
               
                     ADA_036
                  
                  
                     Každý adaptér sa môže predložiť na typové schválenie samostatne alebo ako súčasť záznamového zariadenia.
                  
               
                     ADA_037
                  
                  
                     Takéto typové schválenie musí obsahovať funkčné skúšky, ktorým podlieha aj adaptér. Kladné výsledky každej z týchto skúšok sú uvedené v príslušnom osvedčení (270).
                  
               7.2.   Funkčné osvedčenie
         
                     ADA_038
                  
                  
                     Funkčné osvedčenie adaptéra alebo záznamového zariadenia vrátane adaptéra sa doručí výrobcovi adaptéra až po úspešnom vykonaní všetkých funkčných skúšok v tomto minimálnom rozsahu.
                     
                                 Č.
                              
                              
                                 Skúška
                              
                              
                                 Opis
                              
                              
                                 Súvisiace požiadavky
                              
                           
                                 1.
                              
                              
                                 
                                    Administratívne preskúmanie
                                 
                              
                           
                                 1.1.
                              
                              
                                 Dokumentácia
                              
                              
                                 Správnosť dokumentácie k adaptéru
                              
                              
                                  
                              
                           
                                 2.
                              
                              
                                 
                                    Vizuálna kontrola
                                 
                              
                           
                                 2.1.
                              
                              
                                 Zhoda adaptéra s dokumentáciou
                              
                              
                                  
                              
                           
                                 2.2.
                              
                              
                                 Identifikácia/označenia adaptéra
                              
                              
                                 ADA_026, ADA_027
                              
                           
                                 2.3.
                              
                              
                                 Materiály adaptéra
                              
                              
                                 163 až 167
                                 ADA_025
                              
                           
                                 2.4.
                              
                              
                                 Zaplombovanie
                              
                              
                                 ADA_017, ADA_018, ADA_035
                              
                           
                                 3.
                              
                              
                                 
                                    Funkčné skúšky
                                 
                              
                           
                                 3.1.
                              
                              
                                 Privádzanie impulzov rýchlosti do vstavaného senzora pohybu
                              
                              
                                 ADA_013
                              
                           
                                 3.2.
                              
                              
                                 Prepojenie a úprava prichádzajúcich impulzov rýchlosti
                              
                              
                                 ADA_011, ADA_012
                              
                           
                                 3.3.
                              
                              
                                 Presnosť merania pohybu
                              
                              
                                 022 až 026
                              
                           
                                 4.
                              
                              
                                 
                                    Environmentálne skúšky
                                 
                              
                           
                                 4.1.
                              
                              
                                 Výsledky skúšok výrobcu
                              
                              
                                 Výsledky environmentálnych skúšok výrobcu
                              
                              
                                 ADA_020, ADA_021, ADA_022, ADA_023, ADA_024
                              
                           
                                 5.
                              
                              
                                 
                                    Elektromagnetická kompatibilita
                                 
                              
                           
                                 5.1.
                              
                              
                                 Vyžarované emisie a citlivosť
                              
                              
                                 Overenie zhody so smernicou 2006/28/ES
                              
                              
                                 ADA_023
                              
                           
                                 5.2.
                              
                              
                                 Výsledky skúšok výrobcu
                              
                              
                                 Výsledky environmentálnych skúšok výrobcu
                              
                              
                                 ADA_023
                              
                           
               
      
         (1)  Ú. v. EÚ L 65, 7.3.2006, s. 27.